Владимир Чуков : Ударите на САЩ в Сирия не са начало на Трета световна война
САЩ нанесе удари срещу базата Шайрат в централна Сирия. Американският президент  Доналд Тръмп заяви: „От жизненоважен интерес на националната сигурност на САЩ е да се предотврати и възпре разпространението и използването на смъртоносни химически оръжия“. Очакван ли беше удара и на прага ли сме на Трета световна война? Отговорите от експерта Владимир Чуков, в интервю за Flashnews. Очакван ли беше ударът на САЩ в Сирия? Очакван беше. От вчера беше ясно, че се готви подобна атака. Такава е и политиката на национална сигурност на САЩ при употреба на химическо оръжие. Въпросът е че досега Обама не го правеше. А сега Тръмп го направи и си изпълни заканите. Русия е била предупредена за атаката. Още повече, че Пентагона излезе със становище, че при удара руските самолети не са били засегнати на летището, а само сирийска техника и сирийски военнослужещи. Русия обаче казва, че не е била предупредена? Не е така. Съсвем нормално е Русия да каже, че това е атака срещу суверенна държава. За трета Световна война ние не говорим, за такова нещо не говори и Москва. Да дам сравнение – имаше израелски нападения над сирийски обекти, но реакция на Русия нямаше. Нормална е бурна реакция заради бомбардировката, но няма да има ответна военна реакция. Тук става дума за нещо по-дълбоко, желанието на Дамаск, Русия и Иран да отклонят вниманието на САЩ от подготовката за нападение срещу Ракка. Те искат да атакуват Ракка, но това не по вкуса на САЩ. След 16 април ще стане по-интересно в Сирия, ще има офанзива срещу ИДИЛ. Така си обяснявам бомбардировката с химическо оръжие на Сирия – с цел да се отклони вниманието. Затвърди ли силни позиции Тръмп сред съюзническите сили след като нареди бомбардиране над база на Сирия? Да кажем така, преди време Тръмп каза: „Каква ще бъде съдбата на Башар Асад решава сирийския народ, а кой ще управлява Дамаск е проблем на Коалицията“. Проф. д. ик. н. ВЛАДИМИР ЧУКОВ е роден на 22.04.1960 г. в Атина, Гърция, професор, доктор на икономическите науки. Автор е на редица книги и изследвания в областта на арабистиката. През периода 1995 – 1998 г. е главен редактор на списание „Международни отношения“. Член е на редица международни научни организации, сред които са European Association for Middle East Studies, Central Eurasian Society.